**Ohjaamon henkilökunnan työnkuvat**

Sosiaaliohjaaja Ohjaamon sosiaaliohjaaja auttaa ja neuvoo erilaisissa elämän ongelmatilanteissa. Voit kääntyä sosiaaliohjaajan puoleen esimerkiksi mielenterveyteen, raha-asioihin, asumiseen, ihmissuhteisiin, peliongelmiin ja huumeisiin liittyvissä asioissa.​​​​​​

Kuraattori Kuraattori Jenni tarjoaa tukea, ohjausta ja neuvontaa sinun hyvinvoinnin edistämiseksi. Jennin tavoitat Ohjaamolta maanantaisin klo 12–15, keskiviikkoisin ja torstaisin klo 12–16 jolloin voit tulla Ohjaamolle juttelemaan Jennin kanssa ilman varattua aikaa.

Jos sinulla on vaikeuksia ihmissuhteissasi, haasteita arjessa tai elämä tuntuu vaikealta muista: "Mikään asia ei ole liian pieni tai suuri yhdessä pohdittavaksi". Olet lämpimästi tervetullut keskustelemaan mistä tahansa asiasta elämässäsi.

Jennin tavoitat sähköpostilla jenni.ketola@pori.fi, soittaen tai WhatsAppilla 040 701 3101 sekä Instagramista ja TikTokista nimellä jennikuraattori

TE-asiantuntija TE-palvelut tarjoaa nuorille tukea työllistymiseen sekä palveluita työnhakijoille. TE-palvelut tarjoaa myös työnhakuvalmennusta.

Työllisyyden kuntakokeilun asiakkaita ovat kaikki alle 30-vuotiaat riippumatta siitä, saavatko he työmarkkinatukea, työttömyyspäivärahan peruspäivärahaa tai ansiopäivärahaa. Työllisyyden kuntakokeilussa on tarkoitus kehittää palveluja, jotka tukevat työnhakijan työllistymistä, joissa asiakkaan tilanne ja palveluntarve huomioidaan yksilöllisesti.

Onnityöntekijä Onni-työntekijät tarjoavat nuorille psyykkiseen ja sosiaaliseen hyvinvoinnin lisäämiseksi tehtävää tavoitteellista ja suunnitelmallista työtä Ohjaamolla. Tukea heiltä saa esimerkiksi mielen hyvinvointiin, sosiaalisiin suhteisiin, neuropsykiatrisiin haasteisiin, itsenäistymiseen ja arjen hallintaan.
- Onni-työntekijöiden yhteystiedot löydät Työntekijät-välilehdeltä.
- Ajankohtaiset tiedot Onnin valtakunnallisista palveluista, ryhmistä ja muusta toiminnasta löydät Ohjaamojen Onnin [Facebook-sivuilta](https://www.facebook.com/Ohjaamo.Onni/) ja [Instagramista](https://www.instagram.com/ohjaamojenonni/?hl=fi).
- Paikallisista Onnin ryhmistä ja toiminnasta tiedotamme Ohjaamo Porin somessa.

Etsivä nuorisotyöntekijä Etsivä nuorisotyöntekijä auttaa nuorta tulevaisuuden suunnittelussa ja arjen asioissa. Nuori saa yksilöllistä tukea ja ohjausta arkeen liittyviin asioihinsa, tarvittavien palveluiden tavoittamiseen sekä koulutus- ja työtilanteisiin ja tulevaisuuden suunnitteluun. Sininauhan etsivällä nuorisotyöntekijällä on vahva palveluverkoston tuntemus ja erityistä osaamista päihdeasioissa.

 Yhteyttä etsivään nuorisotyöntekijään voi ottaa nuori itse, vanhemmat, kaverit, opettaja, sosiaalityöntekijä tai kuka vain nuoren tilanteesta huolestunut henkilö.

Oppilaitosteologi (pappi) Ihmissuhdeasiat voivat olla monimutkaisia ja hankalia! Jos suhteet muihin ihmisiin, vaikkapa ystäviin, perheenjäseniin, sukulaisiin tai työkavereihin tuntuvat monimutkaisilta tai vaikeilta, voimme pohtia Ohjaamossa yhdessä apua ja helpotusta epämiellyttäviin tilanteisiin ihmissuhteissa. Kaikilla on hyviä ja huonoja päiviä ja niiden kanssa ei tarvitse pärjätä yksin. Ohjaamossa sinua auttavat esimerkiksi oppilaitosteologi, kirkon työntekijä, sosiaaliohjaaja ja muut Ohjaamon työntekijät. Selvitetään yhdessä sinun tilanne paremmaksi.

Kelan palveluasiantuntija Kelan asiantuntijalta saa neuvoa ja apua tukiin liittyvissä asioissa, kuten opintotuesta ja yleisestä asumistuesta sekä miten eri tuet määräytyvät euroissa, niiden ehdot ja poikkeukset. Asiantuntijalla on paljon asiantuntemusta Kelan etuuksista ja häneltä saa neuvoja moneen vaikealta tuntuvaan tilanteeseen.

Työvalmentaja Ohjaamon työvalmentaja tukee nuoria ja heikossa työmarkkina-asemassa olevia henkilöitä löytämään työpaikan, pysymään työssä tai sijoittumaan uudelleen työelämään. Työnhakuvalmiuksien ja tuen tarpeen kartoittaminen omien vahvuuksien kautta työnhakuprosessissa sekä työelämään siirtymisessä. Antaa tukea työpaikalla koetuissa ongelmatilanteissa sekä yleisessä työssä jaksamisessa.

Oppivelvollisuuskoordinaattori /

Opinto-ohjaaja (opo) Opinto-ohjaaja auttaa nuorta erilaisissa opiskeluasioissa, kun tarvitset apua opiskelualan/ -paikan valinnassa, suunnitellessasi jatko-opintoja tai opiskelemasi ala ei tunnu oikealta ja haluat vaihtaa opiskelemasi alan.

Asumisneuvoja Asumisneuvoja auttaa sinua asumiseen liittyvissä asioissa! Olitpa sitten muuttamassa ensimmäistä kertaa omillesi tai asunut jo kauan omassa asunnossasi, voit kääntyä ongelmatilanteissa Ohjaamon puoleen tarvitessasi apua. Kysymykset voivat koskea mitä tahansa liittyen asunnon hankkimiseen, muuttamiseen, vuokraan, asunnon hakemiseen, erilaisiin asumisvaihtoehtoihin tai itsenäistymisen muutoksiin tai sen aiheuttamiin huoliin. Mietitkö esimerkiksi, oletko valmis muuttamaan omillesi, tai mitä kaikkea tarvitset ja minne pitää muuttaessa ilmoittaa, mikä kotivakuutus sinun tulisi valita tai mitä asumisvaihtoehtoja sinulla on? Tule Ohjaamoon, niin selvitetään yhdessä sinulle paras ratkaisu!

Monikulttuuriohjaaja Monikulttuuriohjaaja Anne-Maarit ohjaa ensisijaisesti maahan muuttajataustaisia nuoria sekä yksilöllisesti että ryhmissä. Tehtäviin kuuluu opiskelu- tai työpaikan hakemisessa alkukartoituksen teko, olemassa olevan osaamisen tunnistaminen, opiskelu- ja/tai työnhakuvalmiuksien ja tuen tarpeen kartoittaminen sekä etsivä, jalkautuva työ maahanmuuttajataustaisten tukea tarvitsevien nuorten parissa. Anne-Maaritilla on käytössä etätulkkaus, joten sinua kuunnellaan ja autetaan kaikilla kielillä.

Ohjaamotyöntekijä Ohjaamotyöntekijät auttavat sinua kaikissa mieltäsi askarruttavista asioissa. Asiasi voi liittyä esimerkiksi koulutukseen, työhön, arkeen tai hyvinvointiin. Ohjaamotyöntekijät ovat paikalla Ohjaamossa päivittäin ja he palvelevat sinua myös etänä. Heidän kanssaan voit tehdä esimerkiksi ansioluettelon, etsiä sinulle sopivaa harrastusta tai jutella mistä tahansa asioista.

Palveluneuvoja Ottaa sinut vastaan tullessasi Ohjaamolle sekä tiedustelee, minkälaista apua tarvitset. Jos tulet Ohjaamolle ensimmäistä kertaa palveluneuvoja pyytää sinua vastaamaan nimettömään kyselyyn, jonka avulla saat tarvittavaa kokonaisvaltaista palvelua juuri sinun tarpeet huomioiden.

 Tämän jälkeen palveluneuvoja ohjaa sinut oikean asiantuntijan luokse saamaan, jolloin saat apua etsimääsi kysymykseen/ asiaan.

Palvelusuunnittelija Markkinoinnin ja viestinnän koordinointi/ ohjaaminen ja erilaisten dokumenttien kirjoittaminen. Yritysyhteistyön ylläpitäminen ja päivittäminen sekä asiakastyö.

Ohjaamopalveluiden perusyksikön esihenkilö Ohjaamon toiminnan ylläpitäminen ja kehittäminen sekä asiakastyö mahdollisuuksien mukaan.